सुबह झुलाएंगे जन्म पालना, रात कोे होगी आरती
109 वां गुरु सप्तमी महोत्सव 12 से: मुख्य कार्यक्रम 16 को, कवि सम्मेलन में आएंगे कुमार विश्वास
भास्कर संवाददाता | राजगढ़
दादा गुरुदेव राजेंद्रसूरीजी का 189वां जन्म और 109वां पुण्य दिवस महोत्सव 12 जनवरी से 16 जनवरी तक मनाया जाएगा। मुख्य गुरु सप्तमी महोत्सव का आयोजन 16 को होगा।
पहले दिन 12 जनवरी को आचार्य यतींद्रसूरीजी के पुण्य दिवस पर पूजा होगी। 13 जनवरी को उपाध्याय मोहनविजयजी का पुण्य दिवस मनाया जाएगा। 14 जनवरी को अभा कवि सम्मेलन रात 9 बजे से होगा। संचालन कुमार विश्वास गीतकार दिल्ली, पवन जैन ओज, व्यंग्यकार भोपाल, संपत सरल हास्य व्यंग्यकार जयपुर, डॉ. रामेंद्र त्रिपाठी वरिष्ठ गीतकार आगरा, अनुसपन शृंगार, प्रेम भोपाल, मदनमोहन समर वीररस रायसेन, अशोक सुंदरानी हास्य व्यंग्यकार सतना काव्यपाठ करेंगे। 15 को गुरुदेव के मुख्य महोत्सव को लेकर विभिन्न चढ़ावा की बोलियों का जाजम होगा। 16 को गुरु सप्तमी महोत्सव में जन्म पालना सुबह 5 बजे लाभार्थी द्वारा झुलाया जाएगा। 6 बजे भगवान आदिनाथजी एवं दादा गुरुदेव के द्वार का उद्घाटन होगा। 10 बजे धर्म सभा एवं गुरु गुणानुवाद सभा होगी। 11 बजे से बड़ी नवकारसी होगी। रात 8 बजकर 8 मिनट पर दादा गुरुदेव की आरती उतारी जाएगी। महोत्सव में मुनिप्रवर ऋषभचंद्रविजयजी आदि साधु और साध्वी मंडल निश्रा प्रदान करेंगे।
hin_Deva hin_Deva bho_Deva awa_Deva hin_Deva